Гадел Кутуй урамы (Казан)

Гадел Кутуй урамы () — Казанның Вахит һәм Совет районнарында урнашкан урам. Язучы Гадел Кутуй исемен (1903-1945) йөртә.
 Географиясе 
Урамның беренче тармагы Горьки тимер юлының Әмәт-Новаторлар учаскасы өстендә башлана, икенче тармак исә Кызыл Позиция урамы белән киселештән башлана. Гвардия урамы белән киселештән башлап урам бер юл булып дәвам итә, шуннан соң Шуртыгин, Седов, Габдулла Кариев урамнары белән кисешә, Толпар урамы белән киселештән яңадан ике юлга тармаклана; беренче тармак «Җиңү» торак комплексына барып җитмичә тәмамлана. Икенче тармак Бохара һәм Даурия урамнары белән кисешкәннән соң Родин урамы белән киселештә тәмамлана.
 Тарих 
Хәзерге исемен 1964 елның 8 гыйнварыннан йөртә. Элеккеге исеме − Вознесенски тракты. Борынгы тракт Арча кырында Себер трактыннан тармакланып, тимер юл артындагы Клыковка бистәсеннән уза. Ул Казан тирәсендәге Вознесение, Салмыч, Богородское, Гильдеево авылларына таба бара.

200px|thumb|left|Гадел Кутуй ур., 147 йорт

 Урам белән бәйле шәхесләр 

 Газыйм Идрисов
 Игорь Бикәев
 Лүдмила Казанцева
 Мөхәммәт Гайнуллин
 Ринат Зөлкарнәев
 Сәләм Алишев

 Искәрмәләр 

 Сылтамалар 

Төркем:Казанның Вахит районы урамнары